Diari Oficial de la Generalitat Valenciana


Sumari del DOGV 4229, del 16-04-2002 (2002/3624)

RESOLUCIÓ de 9 d'abril de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 22 de novembre de 2001, de la Conselleria de Benestar Social, per la qual es convoquen ajudes econòmiques destinades a subvencionar el lloguer d'habitatge habitual a famílies en què convisquen un dels pares o tutors legals, amb un o més menors d'edat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4229

Data del DOGV
:   16-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/3624


Data del document
:   09-04-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * lloguer
    * habitatge
    * família
    * ajuda pública

RESOLUCIÓ de 9 d'abril de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Ordre de 22 de novembre de 2001, de la Conselleria de Benestar Social, per la qual es convoquen ajudes econòmiques destinades a subvencionar el lloguer d'habitatge habitual a famílies en què convisquen un dels pares o tutors legals, amb un o més menors d'edat. [2002/A3624]
  
L'Ordre de 22 de novembre de 2001, publicada en el Diari Oficial de la Generalitat Valenciana número 4.142, de data 5 de desembre, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, quedant condicionat, en la seua disposició addicional única, el finançament i el mode de pagament de les esmentades ajudes a l'aprovació dels crèdits corresponents i normativa que habilitara per a això.
  
Aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre de 2001), en aplicació del que estableix la disposició addicional segona de l'ordre d'ajudes, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, escau donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 22 de novembre de 2001.
  
Per això, i fent ús de les facultats que em confereix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat als crèdits pressupostaris i a les línies de subvenció destinades a finançar les ajudes regulades en l'Ordre de 22 de novembre de 2001, de la Conselleria de Benestar Social, per la qual es convoquen ajudes econòmiques destinades a subvencionar el lloguer d'habitatge habitual a famílies en què convisquen un dels pares o tutors legals, amb un o més menors d'edat (DOGV 4.142, de 5 de desembre), que s'indiquen a continuació, a càrrec del programa pressupostari 92.32.876.46, Família, menor i adopcions
  
- Denominació: lloguer primer habitatge.
  
- Projecte: T2506.
  
- Consignació pressupostària: 336.061,54 euros
  
- Procedència: fons propis.
  
Segon
  
Per al pagament i la justificació se seguirà el que disposa l'Ordre d'ajudes de 22 de novembre.
  
Tercer.
  
Els crèdits publicats tenen el caràcter de màxims, no podent concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 9 d'abril de 2002.- El conseller de Benestar Social: Rafael Blasco Castany.